CELEX: 22013D0086
Language: et
Date: 2013-05-03 00:00:00
Title: EMP ühiskomitee otsus nr 86/2013, 3. mai 2013 , millega muudetakse EMP lepingu XII lisa ( „Kapitali vaba liikumine” )

31.10.2013   
            
            
               ET
            
            
               Euroopa Liidu Teataja
            
            
               L 291/51
            
         EMP ÜHISKOMITEE OTSUS
   nr 86/2013,
   3. mai 2013,
   millega muudetakse EMP lepingu XII lisa („Kapitali vaba liikumine”)
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               Lepingusse tuleb inkorporeerida Euroopa Parlamendi ja nõukogu 16. septembri 2009. aasta määrus (EÜ) nr 924/2009 piiriüleste maksete kohta ühenduses ja millega tunnistatakse kehtetuks määrus (EÜ) nr 2560/2001 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 14. märtsi 2012. aasta määrus (EL) nr 260/2012, millega kehtestatakse eurodes tehtavatele kreedit- ja otsekorraldustele tehnilised ja ärilised nõuded ning muudetakse määrust (EÜ) nr 924/2009 (2).
            
         
               (3)
            
            
               Seetõttu tuleks EMP lepingu XII lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XII lisa muudetakse järgmiselt.
   
               1)
            
            
               Punkti 3 (Euroopa Parlamendi ja nõukogu määrus (EÜ) nr 2560/2001) tekst asendatakse järgmisega:
               „32009 R 0924: Euroopa Parlamendi ja nõukogu 16. septembri 2009. aasta määrus (EÜ) nr 924/2009 piiriüleste maksete kohta ühenduses ja millega tunnistatakse kehtetuks määrus (EÜ) nr 2560/2001 (ELT L 266, 9.10.2009, lk 11), mida on muudetud järgmise aktiga:
               
                           —
                        
                        
                           
                              32012 R 0260: Euroopa Parlamendi ja nõukogu määrus (EL) nr 260/2012, 14. märts 2012 (ELT L 94, 30.3.2012, lk 22).
                        
                     Käesolevas lepingus loetakse selle määruse sätteid järgmises kohanduses.
               Artikli 2 lõige 12 sõnastatakse järgmiselt:
               
                  „ „mikroettevõtja” – ettevõtja, mis makseteenuse lepingu sõlmimise ajal on majandustegevusega tegelev mis tahes üksus olenemata selle õiguslikust vormist. See hõlmab eelkõige käsitöö või muu majandustegevusega tegelevaid füüsilisest isikust ettevõtjaid ja pereettevõtteid ning korrapärase majandustegevusega ühinguid ja ühendusi. Mikro-, väikeste ja keskmise suurusega ettevõtjate (VKEd) kategooriasse kuuluvad ettevõtjad, kellel on vähem kui 250 töötajat ja kelle aastakäive ei ületa 50 miljonit eurot ja/või aastabilansi kogumaht ei ületa 43 miljonit eurot. Väikeste ja keskmise suurusega ettevõtete kategoorias määratletakse väikeettevõtjat kui ettevõtjat, kellel on alla 10 töötaja ja kelle aastakäive ja/või aastabilansi kogumaht on alla 2 miljoni euro.” ”
               
            
         
               2)
            
            
               Punkti 3 (Euroopa Parlamendi ja nõukogu määrus (EÜ) nr 924/2009) järele lisatakse järgmine tekst:
               
                           „3a.
                        
                        
                           
                              32012 R 0260: Euroopa Parlamendi ja nõukogu määrus (EL) nr 260/2012, 14. märts 2012, millega kehtestatakse eurodes tehtavatele kreedit- ja otsekorraldustele tehnilised ja ärilised nõuded ning muudetakse määrust (EÜ) nr 924/2009 (ELT L 94, 30.3.2012, lk 22).
                           Käesolevas lepingus loetakse selle määruse sätteid järgmises kohanduses.
                           Artikli 2 lõige 23 sõnastatakse järgmiselt:
                           „ „mikroettevõtja” – ettevõtja, mis makseteenuse lepingu sõlmimise ajal on majandustegevusega tegelev mis tahes üksus olenemata selle õiguslikust vormist. See hõlmab eelkõige käsitöö või muu majandustegevusega tegelevaid füüsilisest isikust ettevõtjaid ja pereettevõtteid ning korrapärase majandustegevusega ühinguid ja ühendusi. Mikro-, väikeste ja keskmise suurusega ettevõtjate (VKEd) kategooriasse kuuluvad ettevõtjad, kellel on vähem kui 250 töötajat ja kelle aastakäive ei ületa 50 miljonit eurot ja/või aastabilansi kogumaht ei ületa 43 miljonit eurot. Väikeste ja keskmise suurusega ettevõtete kategoorias määratletakse väikeettevõtjat kui ettevõtjat, kellel on alla 10 töötaja ja kelle aastakäive ja/või aastabilansi kogumaht on alla 2 miljoni euro.” ”
                        
                     
         Artikkel 2
   Määruse (EÜ) nr 924/2009 ja määruse (EL) nr 260/2012 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 4. mail 2013, tingimusel et EMP ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 3. mai 2013
      
         
            EMP ühiskomitee nimel
         
         
            eesistuja
         
         Gianluca GRIPPA
      
   
   
      (1)  ELT L 266, 9.10.2009, lk 11.
   
      (2)  ELT L 94, 30.3.2012, lk 22.
   
      (3)  Põhiseadusest tulenevad nõuded on nimetatud.